കോളേജുകളില് ക്ലാസ് ഇടവിട്ട ദിവസങ്ങളില് , ലൈബ്രറികളും തുറക്കും : മന്ത്രി ആര് ബിന്ദു തിരുവനന്തപുരം ഉന്നത വിദ്യാഭ്യാസ സ്ഥാപനങ്ങള് ഒക്ടോബര് നാലിന് തുറക്കുമ്ബോള് ക്ലാസുകള് ഒന്നിടവിട്ട ദിവസങ്ങളിലാകുമെന്ന് മന്ത്രി ആര് ബിന്ദു വാര്ത്താസമ്മേളനത്തില് പറഞ്ഞു. മുഴുവന് ഉന്നത വിദ്യാഭ്യാസ സ്ഥാപനങ്ങളിലെയും അവസാന വര്ഷ ക്ലാസുകള് ആരംഭിക്കും. രണ്ട് ഷിഫ്റ്റ് ക്ലാസ് പ്രായോഗികമല്ല. പ്രിന്സിപ്പല്മാരുടെ യോഗം വെള്ളി രാവിലെ 10ന് ചേരും. അവരുടെകൂടി അഭിപ്രായം സ്വരൂപിച്ച് ഉചിതമായ തീരുമാനമെടുക്കും. ആരോഗ്യവകുപ്പുമായി ചേര്ന്ന് എല്ലാവര്ക്കും ഒരു ഡോസ് വാക്സിന് ഉറപ്പുവരുത്തും. കോവിഡ് ബാധിച്ചവര്ക്ക് മൂന്ന് മാസത്തിനകം വാക്സിന് എടുക്കാന് കഴിയാത്തതിനാല് അവര് ക്ലാസില് വരുന്നതിന് തടസ്സമില്ല. ലൈബ്രറികളും തുറക്കും കോളേജ് തുറക്കുന്നതോടെ ഗവേഷണ വിദ്യാര്ഥികള്ക്കായി പ്രോട്ടോകോള് പാലിച്ച് സര്വകലാശാല, കോളേജ് ലൈബ്രറികളും തുറക്കും. പ്രായോഗിക ക്ലാസുകള്ക്ക് മുന്തൂക്കമുള്ള ഫൈന് ആര്ട്സ് കോളേജുകളും തുറക്കും. ആദ്യ ദിവസങ്ങളില് കോവിഡ് പ്രതിരോധ ക്ലാസ് നല്കുമെന്നും മന്ത്രി പറഞ്ഞു. എന്ജി. എന്ട്രന്സ് ഫലം കോടതി വിധിക്കുശേഷം സംസ്ഥാനത്തെ എന്ജിനിയറിങ് പ്രവേശന പരീക്ഷാഫലം കോടതി നിര്ദേശത്തിന് അനുസരിച്ച് പ്രസിദ്ധീകരിക്കും. ഫലപ്രഖ്യാപനം കോടതി തടഞ്ഞിട്ടുണ്ട്. റാങ്ക്പട്ടിക തയ്യാറാക്കാന് പ്രവേശന പരീക്ഷാസ്കോര് മാത്രം പരിഗണിക്കണമെന്ന ഹര്ജി കോടതിയിലുണ്ട്. പ്ലസ് ടു മാര്ക്കുകൂടി ചേര്ത്തുള്ള രീതിയാണ് നിലവിലുള്ളത്. ഉന്നത വിദ്യാഭ്യാസം : സമഗ്ര പരിഷ്കരണത്തിന് 3 കമീഷന് ഉന്നത വിദ്യാഭ്യാസ മേഖലയുടെ കാലോചിത പരിഷ്കാരത്തിന് പഠിച്ച് റിപ്പോര്ട്ട് സമര്പ്പിക്കാന് സര്ക്കാര് മൂന്ന് കമീഷനെ നിയോഗിച്ചു. ഉന്നത വിദ്യാഭ്യാസ മേഖലയെ സമൂലമായി പരിഷ്കരിക്കല്, സര്വകലാശാലകളുടെ നിയമങ്ങള് പരിഷ്കരിക്കല്, സര്വകലാശാലകളിലെ പരീക്ഷാ നടത്തിപ്പ് പരിഷ്കരിക്കല് എന്നിവയെക്കുറിച്ച് പഠിച്ച് മൂന്ന് മാസത്തിനകം റിപ്പോര്ട്ട് സമര്പ്പിക്കാനാണ് കമീഷനുകളെ നിയോഗിച്ചതെന്ന് ഉന്നത വിദ്യാഭ്യാസ മന്ത്രി ആര് ബിന്ദു വാര്ത്താസമ്മേളനത്തില് പറഞ്ഞു. കമീഷനുകളുടെ വിശദാംശങ്ങള്: ഉന്നതവിദ്യാഭ്യാസ മേഖല സമഗ്ര പരിഷ്കരണം: ദില്ലി സര്വകലാശാല സെന്ട്രല് ഇന്സ്റ്റിറ്റ്യൂട്ട് ഓഫ് എഡ്യൂക്കേഷന് പ്രൊഫസര് ഡോ. ശ്യാം ബി മേനോന് ചെയര്മാന്, ചെന്നൈ ഐഐടി ഫിസിക്സ് ഡിപ്പാര്ട്ട്മെന്റ് ഡയറക്ടര് ഡോ. ടി പ്രദീപ് കണ്വീനര്, എംജി വിസി ഡോ. സാബു തോമസ്, ജെഎന്യു പ്രൊഫസര് ഡോ. ഐഷാ കീദ്വായ്, സംസ്ഥാന ആസൂത്രണബോര്ഡ് അംഗം പ്രൊഫ. രാംകുമാര്, കണ്ണൂര് പ്രൊ. വിസി ഡോ. സാബു അബ്ദുല് ഹമീദ്, കലിക്കറ്റ് സര്വകലാശാല റിട്ട. പ്രൊഫസര് ഡോ. എം വി നാരായണന് അംഗങ്ങള് . സര്വകലാശാല നിയമപരിഷ്കാര കമീഷന് : നുവാല്സ് മുന് വിസി ഡോ. എന് കെ ജയകുമാര് ചെയര്മാന്, കണ്ണൂര് വിസി ഡോ. ഗോപിനാഥ് രവീന്ദ്രന്, ഉന്നത വിദ്യാഭ്യാസ കൗണ്സില് ഗവേണിങ് ബോഡി അംഗം ഡോ. ജോയ് ജോബ് കളവേലില്, മലപ്പുറം ഗവ. കോളേജ് പ്രിന്സിപ്പല് ഡോ. കെ ദാമോദരന്, ഹൈക്കോടതിയിലെ അഡ്വ. പി സി ശശിധരന് അംഗങ്ങള് പരീക്ഷാ പരിഷ്കരണ കമീഷന്: എം ജി പ്രൊ വിസി ഡോ. സി ടി അരവിന്ദകുമാര് ചെയര്മാന്, കെടിയു രജിസ്ട്രാര് ഡോ. എ പ്രവീണ്, കലിക്കറ്റ് മുന് രജിസ്ട്രാര് ഡോ. സി എല് ജോഷി, കേരള രജിസ്ട്രാര് ഡോ. കെ എസ് അനില്കുമാര് അംഗങ്ങള്. കോളേജ് വിദ്യാര്ഥികള്ക്ക് ക്യാമ്ബസുകളില് വാക്സിന് ക്യാമ്ബ് സംസ്ഥാനത്ത് കോളേജുകള് ഒക്ടോബര് നാലിന് തുറക്കുന്നതിനാല് വിദ്യാര്ഥികള്ക്കുള്ള വാക്സിന് വിതരണം ആരോഗ്യ, ഉന്നതവിദ്യാഭ്യാസ വകുപ്പുകള് സംയുക്തമായി ഏകോപിപ്പിക്കുമെന്ന് ആരോഗ്യമന്ത്രി വീണാ ജോര്ജ് പറഞ്ഞു. സര്വകലാശാലകള് കേന്ദ്രീകരിച്ച് വാക്സിന് എടുക്കാത്ത അധ്യാപകരുടെയും വിദ്യാര്ഥികളുടെയും കണക്കെടുക്കും. അതിന്റെ അടിസ്ഥാനത്തില് അതത് വിദ്യാഭ്യാസ സ്ഥാപനങ്ങളില് വാക്സിനേഷന് ക്യാമ്ബ് സംഘടിപ്പിക്കുമെന്ന് മന്ത്രി പറഞ്ഞു. 30നകം 18 വയസ്സിന് മുകളിലുള്ള എല്ലാവര്ക്കും ആദ്യഡോസ് വാക്സിന് നല്കുകയാണ് ലക്ഷ്യം. നിലവില് 77.42 ശതമാനംപേര് ആദ്യഡോസും 29.70 ശതമാനംപേര് രണ്ടാം ഡോസും എടുത്തു.